ობჟათე გეორგია დო ობჟათე სენდვიჩიშ კოკეფი

ობჟათე გეორგია დო ობჟათე სენდვიჩიშ კოკეფი (SGSSI) — კოკეფიშ ბუნა ობჟათე ატლანტიშ ოკიანეს, დასაბაღო დოშორაფილიე კონტინენტშე დო წჷმარინუანს დიდი ბრიტანეთიშ ტერიტორიას. თე კოკეფშე ეიოშანალი რე ობჟათე გეორგია, ნამუთ კონტინენტშე დოშორაფილი რე 520 კილომეტრით, კოკიშ ფართობი აკმადგინანს 3,903 კვადრატულ კილომეტრის. 

თე ტერიტორტიას აბანური მახორობა ვახორანს, თაქ გონწყჷმილი რე დიდი ბრიტანეთიშ რკვიეფიშ პუნქტეფი. იდვალუაფუ დასაბაღო მორჩილი კოკი ჩიტი, სოდგათ იდვალუაფუ თე ტერიტორიეფიშ ადმინისტრაციული ცენტრი მაფა ედუარდ პოინტი. 

კოკი ობჟათე გეორგიას მაართათ მიოგორეს ინგლისარეფქ 1675 წანას. მოგვიანაფილო, უკვე ინგლისარეფქ დიჭყეს თე კოკიშ გჷმორკვიაფა დო მუში ავანპოსტეფიშ დორცხუაფა. 1982 წანას დოჭყაფილ ფოლკლენდიშ ლჷმაშ ჟამს თე აბანქ ოკუპირაფილქ იჸუ არგენტინალეფიშე, მარა ლჷმაშ თებაშ უკული ობჟათე გეორგიაქ დო ობჟათე სენდვიჩიშ კოკეფქ კინი დიდ ბრიტანეთის დართჷ. 

მუთ ოწაწჷ კოკი სენდვიჩის, თიშა მაართათ იჸუ მეგორაფილქ 1775 წანას ინგლისარ მეზუღურ ჯეიმზ კუკიშე.

 ფლორა დო ფაუნა 
თე კოკეფიშ ფაუნა გჷშაკერძაფილო დიდარიე. თე აბანეფი ბრელი იშვიათი ჯიშიშ ჩხოლარიშ შურობუმუ რე, თაქ ოხორანს მეხოლაფირო 120 000 სამაფო პინგვინი, თაშნეშე ეიოშანალიე: ალბატროსი, პინგვინი, ქარიშხალა (მაფურენჯი), პრიონი, მეზღვიაცალეფი დო თოლია. 

დასაბაღო მიარეფერუანი რე კოკეფიშ გოხოლუაშ ზუღაშ ოქიანუ. თაქ ბრელი რე სელაპეფი დო ზვიგენეფი.

 რესურსეფი ინტერნეტის 
 თარობა
 ობჟათე გეორგიაშ თარობაშ საიტი 
 შხვა
 South Georgia Association website
 South Georgia Heritage Trust
 Live picture from the South Georgia webcam
 South Georgia Information (Russian website) 
 Operation Paraquat 
 Argentine invasion of South Georgia 
 South Georgia Wiki 

კატეგორია:დიდი ბრიტანეთიშ ზუღაშმელენი ტერიტორიეფი
კატეგორია:ატლანტიშ ოკიანეშ კოკეფი